CELEX: C2007/235/42
Language: lv
Date: 2007-10-06 00:00:00
Title: Lieta T-303/07: Prasība, kas celta 2007. gada 7. augustā — Nölle /ITSB — Viña Carta Vieja ( Puzzle )

6.10.2007   
            
            
               LV
            
            
               Eiropas Savienības Oficiālais Vēstnesis
            
            
               C 235/23
            
         Prasība, kas celta 2007. gada 7. augustā — Nölle/ITSB — Viña Carta Vieja (“Puzzle”)
   (Lieta T-303/07)
   (2007/C 235/42)
   Valoda, kādā sagatavots prasības pieteikums — vācu
   Lietas dalībnieki
   
      Prasītājs: Jürgen Nölle, Rheinberg (Vācija) (pārstāvis — J. Reinartz, Rechtsanwalt)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa Apelāciju padomē dalībniece: Viña Carta Vieja, S.A.
   
   Prasītājas prasījumi:
   
               —
            
            
               noraidīt kopumā iebildumu iesniedzējas 2005. gada 24. februāra iebildumu pret prasītāja 2004. gada 20. februārī iesniegto vārdiskas preču zīmes “Puzzle” reģistrācijas pieteikumu, atceļot Apelāciju otrās padomes 2007. gada 5. jūnija lēmumu lietā R 911/2006–2, kā arī Iebildumu nodaļas 2006. gada 29. jūnija lēmumu Nr. B 802 340;
            
         
               —
            
            
               piespriest atbildētājam atlīdzināt tiesāšanās izdevumus, t.sk. tiesāšanās izdevumus, kas radušies lietas dalībniekam, kas iestājies lietā.
            
         Pamati un galvenie argumenti
   
      Kopienas preču zīmes reģistrācijas pieteikuma iesniedzējs: prasītājs
   
      Attiecīgā Kopienas preču zīme: vārdiska preču zīme “Puzzle”, kas attiecas uz precēm, kuras ietilpst 16., 32. un 33. klasē (pieteikums Nr. 3 674 561)
   
      Iebildumu procesā pretstatītās preču zīmes vai apzīmējuma īpašniece: Viña Carta Vieja, S.A.
   
   
      Pretstatītā preču zīme vai apzīmējums: īpaši vārdiska preču zīme “MONKEY PUZZLE”, kas attiecas uz precēm, kuras ietilpst 33. klasē (Kopienas preču zīme Nr. 3 238 144)
   
      Iebildumu nodaļas lēmums: iebildumu apmierināt daļēji
   
      Apelāciju padomes lēmums: atcelt Iebildumu nodaļas lēmumu tiktāl, ciktāl ar to apmierināti iebildumi attiecībā uz precēm, kuras ietilpst 32. klasē
   
      Izvirzītie pamati: Regulas (EK) Nr. 40/94 (1) 8. panta 1. punkta b) apakšpunkta pārkāpums, jo starp pretstatītajām preču zīmēm nepastāv sajaukšanas iespēja.
   
      (1)  Padomes 1993. gada 20. decembra Regula (EK) Nr. 40/94 par Kopienas preču zīmi (OV 1994, L 11, 1. lpp.).